9. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ ΟΙΚΟΝΟΜΙΚΩΝ, ΣΥΓΚΟΙΝΩΝΙΩΝ ΚΑΙ ΓΕΩΡΓΙΑΣ Αριθ. 37003/1730 της 18/30 Μαΐου 1967 (ΦΕΚ Β΄ 349) Περί πληρωμής συντάξεων ή αποζημιώσεων ΟΓΑ προς αγρότας δια ταχ. επιταγών. Έχοντες υπ’ όψει: 1)Το άρθρ. 2 παρ. 4 του Ν.Δ. 404/47 «περί ταχ. επιταγών». 2)Την υπ’ αριθ. 72007/24.7.1963 κοινήν απόφασιν των Υπουργών Οικονομικών και Συγκοινωνιών «περί ανωτάτου ορίου χρηματικού ποσού επιταγών και ταχ. τελών». 3)Το άρθρ. 10 παρ. 2 του Ν.Δ. 4575/66, περί καταργήσεως της αμέσου ασφαλιστικής εισφοράς των αγροτών και τροποποιήσεως και συμπληρώσεως του Ν.Δ. 4169/61 και άλλων διατάξεων». 4)Το υπ’ αριθ. 22770/5.4.67 έγγραφον του ΟΓΑ περί τρόπου αποστολής και διαχειρίσεως των παρ’ αυτού αποστελλομένων ταχ. επιταγών, αποφασίζομεν: Ορίζομεν την διαδικασίαν αποστολής και διαχειρίσεως των επιταγών του ΟΓΑ, ως ακολούθως: 1)Αι αποζημιώσεις και συντάξεις του ΟΓΑ προς τους ησφαλισμένους αγρότας θα αποστέλλωνται ως μέχρι τούδε δια ταχ. επιταγών. 2)Η Ταχ. Υπηρεσία δια τας επιταγάς ταύτας αίτινες θα εκδίδωνται δια ποσόν απεριόριστον, θα εισπράττη κατά την κατάθεσιν αυτών ταχ. τέλος καθοριζόμενον εις ποσοστόν 2%ο επί του εκάστοτε αποστελλομένου ποσού. Το τέλος τούτο, είτε πρόκειται περί μεμονωμένης αποστολής επιταγής, ή περί καταθέσεως πλειόνων τοιούτων, θα υπολογίζηται επί του συνολικού ποσού εκάστης αποστόλης χρημάτων και θα στρογγυλοποιήται εις την αμέσως επομένην ακεραίαν δραχμήν. 3)Αι πλείονες της μιας επιταγαί θα κατατίθενται υπό του ΟΓΑ συνοδεία καταστάσεως εις τριπλούν, πανομοιοτύπου προς την κατάστασιν εκδιδομένων επιταγών υποδ. 26, το δε ταχ. τέλος, θα υπολογίζηται επί του συνολικού ποσού της καταστάσεως και θα αναγράφηται έναντι αυτού, ως και επί της χορηγουμένης εις τον καταθέτην σχετικής αποδείξεως. 4)Προς διευκόλυνσιν των υπολόγων διαχειριστών, τα ταχ. τέλη δεν θα αναγράφωνται επί του δελτίου εκάστης επιταγής αλλά αντ’ αυτών θα τίθεται επί της οικείας θέσεως η ένδειξις Τ.Ε. (Τέλος εισεπράχθη). Προκειμένου όμως περί μεμονωμένης επιταγής θα αναγράφηται επί του δελτίου ταύτης το εις δραχμάς στρογγυλοποιούμενον ταχ. τέλος. 5)Η διαδικασία αποστολής, υπό του ΟΓΑ απ’ ευθείας εις τα Ταχ. Γραφεία προορισμού επιταγών, προς έκδοσιν και πληρωμήν παρ’ αυτών, εξακολουθεί υφισταμένη, συμφώνως προς τα υπό της υπ’ αριθ. 43037/1688/27.4.64 αποφάσεως του Υπουργού των Συγκοινωνιών οριζόμενα. Ευνόητον τυγχάνει ότι αι επιταγαί αύται θα εκδίδωνται ως μέχρι τούδε ατελώς άμα τη λήψει και εξοφλήσει της επί τέλει αποστελλομένης, υπό του ΟΓΑ ιδίας δι’ έκαστον Γραφείον προορισμού επιταγής, της οποίας το ποσόν, θα αντιπροσωπεύη το συνολικόν τοιούτον των επί μέρους εκδιδομένων ατελώς επιταγών. Παν έτερον θέμα σχετικόν με την έκδοσιν, πληρωμήν και διαχείρισιν εν γένει των εν λόγω επιταγών ανακύπτον εκ της εφαρμογής της παρούσης, ρυθμίζεται παρά της Δ/νσεως Επιταγών του Υπουργείου Συγκοινωνιών. Τα ταχ. τέλη (2%ο ) των ταχ. επιταγών των αποσταλεισών παρά του ΟΓΑ από της δημοσιεύσεως του υπ’ αριθ. 4575/1966 Ν.Δ/τος (ΦΕΚ 227/5.11.66 τεύχος Α΄) μέχρι της 31.12.1966 ως και τα τοιαύτα τα αναλογούντα εις τας επιταγάς του χρονικού διαστήματος από 1.1.1967-31.5.1967 θα κατατεθώσιν υπό του ΟΓΑ (μέσω του Κ. Ταχ. Αθηνών) εις το ενταύθα Ταμείον Ενσήμων επί Κωδικού αριθ. 2223. Η ισχύς της παρούσης δημοσιευομένης εις την Εφημερίδα της Κυβερνήσεως, άρχεται από 1.6.1967. (Αντί για τη σελ. 1012,05(β) Σελ. 1012,05(γ) Τεύχος Ι-21 –Σελ. 41 Καταστατικές διατάξεις Ο.Γ.Α. 39.Λ.α.9 37